मैत्रैयी मित्र ऋषि क कन्या छलीह । मित्र ऋषि अध्यात्म विद्या क धुरन्ध विद्वान छलाह । हिनकर आश्रम महतरी परगन्नाक अन्तर्गत वाल्मीकि आश्रम क लगीच वन मे छलाह । मैत्रैयी बचपने से ह तीक्ष्ण बुद्धि क छलीह । मैत्रैयी अपन शिक्षा अपन पिते से ग्रहण केने छलीह । मैत्रैयी क प्रकाण्ड पाण्डित्य क परिचय वृहदारण्यक उपनिषद स होएत अछि । बृहदारण्यक क अनेक पन्ना मैत्रेयी क ज्ञान स देदीपयमान अछि । वैवाहिक अवस्था भेला पर मैत्रैयी क परिणय महामुनि याज्ञवल्क्य स भेलथि । याज्ञवल्क्य क आश्रम क मादे विद्वान सभ मे एक मत नहि अछि । बीएन डब्लू जतय कमतौल रेलवे स्टेशन क निकट जरैल परगन्ना अन्तर्गत योगीवन मे एकटा वट वृक्ष क नीचा मानैत अछि, ओतहि 'मिथिला-तीर्थ प्रकाश' क अनुसार याज्ञवल्क्य आश्रम कोराही परगन्ना क अन्तर्गत कुसुमा गांव मे धनुषा क लगीच अछि । याज्ञवल्क्य कोनो जनक क गुरु छलाह ।
 ( "जों एहि घर कए धन धान्य स पूर्ण कए हम अपना ली त कि हमरा मोक्ष क प्राप्ति भए जाएत । ")
("जाहि प्रकार उपकरण युक्त मनुष्य क जीवन बीतैत अछि ओहि प्रकारे अहाँक जीवन सेहो बीतत, निवार्ण क लेल वित्त क आशा नहि रखबाक चाही । ")
( जेकरा स अमरत्व नहि भेटि सकत ओकरा लए कए हम कि करब )।
 महाविदुषी मैत्रैयी क ई युक्ति विषय वासना क असहयोग क सुन्दर उक्ति अछि । हिनकर ई वाणी आइयो एहि जगत मे अमर अछि । आँगा चलिकए महाविदुषी मैत्रैयी ऊर्ध्वमुख भकए हाथ जोरि कए जे प्रार्थना केलथि, ओकरा पढ़िकए दार्शनिक दिग्गज विद्वान सेहो नतमस्तक भए जाएत अछि । ओ प्रार्थना अछि - असतो मा सद्गमय तमसो मा ज्योतिर्गमय मृत्योर्मा अमृतड़्गमय - अविरावीर्म एधि रूद्र यत्ते दक्षिणां मुखं तेन मां पाहि नित्यम् । अर्थात - 'हे सत्यस्वरूप ! अहाँ हमरा सबकए असत्य स हटाकए अपन सत्यरूप मे पहुंचाउ । हे ज्ञानमय, मोहरूप अन्धकार स बाहर कए ज्ञानलोक मे लए जाउ । हे आनन्दरूप, मृत्यु स बचाकए हमरा अमृत क समीप लए जाउ । हे स्वयंप्रकाश, अहाँ हमरा लग प्रकाशित होउ । हे रूद्ररूप, अहाँक जे प्रसन्न कल्याणमय मुख अछि ओहि स सदिखन हमर संरक्षण करे । बृहदारण्यक उपनिषद क अनेक पृष्ठ मैत्रेयी क दर्शन स हमरा परिचित कराबैत अछि । मिथिला क ई विदुषी जे दर्शन देने छलीह ओ आइयो विश्व में अमरत्व कए पेबाक सबसे सुगम रास्ता देखाबैत अछि । धन्य छलीह मैत्रैयी ! जे बाह्य धन-संपत्ति स प्राप्त सुख कए तृणवत् बुझि वास्तविक संपत्ति कए अथार्त् आत्म-खजाना कए पेबाक पुरषार्थ करैत छलीह । काश ! आजुक नारी मैत्रैयी क चरित्र से प्रेरणा लेतीह.... 